ועדת הכנסת, כנסת 18, פרוטוקול מספר 4, 2009-05-12 10:30

זאב אלקין: בוקר טוב.

זאב אלקין: אנחנו מתחילים את הישיבה.

זאב אלקין: הנושא הראשון הוא ערעורים על החלטת יושב ראש הכנסת והסגנים לגבי הצעות דחופות לסדר.

זאב אלקין: הגיעו אלינו שני ערעורים, אף על פי שהפעם הנשיאות נהגה יד רחבה באישור ההצעות הדחופות לסדר.

זאב אלקין: ערעור אחד הגיע לוועדת הכנסת רק הבוקר.

זאב אלקין: אבל מכיוון שזה הוגש למזכירות הכנסת אתמול נדון בו לפנים משורת הדין.

זאב אלקין: לעתיד אני מודיע לחברי הכנסת החדשים שערעורים על החלטות של היושב והסגנים צריכים להיות מוגשים ישירות לוועדת הכנסת ולא למזכירות הכנסת בדיוק ביום שבו התקבלה ההחלטה.

זאב אלקין: הערעור הראשון הוא של חבר הכנסת ברכה, והנושא שהוא הציע כהצעה דחופה לסדר שלא אושרה בנשיאות הייתה פגישת מובראק-נתניהו במצרים.

יריב לוין: יש פה ההחלטות שאושרו?

רוחמה אברהם-בלילא: על זה יודיע סגן יושב ראש הכנסת.

מוחמד ברכה: מה שאושר נמצא על שולחן חברי הכנסת במליאה.

מוחמד ברכה: זה לא כאן.

רוחמה אברהם-בלילא: מי מטעם הנשיאות, אדוני היושב ראש.

זאב אלקין: סגן יושב ראש הכנסת התורן, חבר הכנסת דנון.

מוחמד ברכה: האירוע המדיני העיקרי השבוע הוא פגישת ראש הממשלה נתניהו עם נשיא מצרים.

מוחמד ברכה: אפילו בגלל זה הכנסת וסיעות האופוזיציה ניאותו לדחות את הצעות אי האמון מכיוון שראש הממשלה לא היה.

מוחמד ברכה: לא יכול להיות שהנושא הזה יהיה קיים בנוף הפוליטי ולא יהיה קיים בנוף הפרלמנטרי.

מוחמד ברכה: מטבע הדברים הכנסת צריכה להידרש לעניין הזה.

מוחמד ברכה: זה נותן הזדמנות למי שמציע – במקרה הזה, אני – לומר את מה שאני רוצה לומר.

מוחמד ברכה: זה גם נותן הזדמנות לממשלה להגיד לכנסת מה שהיא רוצה להגיד על אודות הפגישה הזאת, במיוחד כשהיא נערכת שבוע לפני הפגישה של מר נתניהו עם הנשיא אובמה.

מוחמד ברכה: זה אירוע חשוב שהכנסת לא יכולה לפסוח עליו מסיבות טכניות או כלשהן.

מוחמד ברכה: לכן אני מציע לאשר את זה.

זאב אלקין: אני אתן לסגן היושב ראש התורן לנמק את החלטת הנשיאות, שלמיטב זיכרוני הייתה של יושב הראש וסגניו מכל סיעות הבית פה-אחד.

דני דנון: בוקר טוב.

דני דנון: כפי שציין חבר הכנסת אלקין ההחלטה התקבלה פה אחד בהמלצת היושב ראש.

דני דנון: כמעט רוב ההצעות אושרו כי השבוע אין הרבה תוכן בישיבות הכנסת, והיושב ראש הציע למלא תכנים, ורוב ההצעות הועברו לוועדות וגם סדר היום.

דני דנון: בנושא הזה ספציפית ההצעה נדונה טרם הפגישה; אנחנו לא ידענו מה יש, וגם היום לא ברור לנו מה קורה.

דני דנון: שנית, הסעיף שנוסח הוא מאוד כללי, והכלליות של הסעיף הוא מאוד מהותי כי לא כתוב פה על מה הפגישה, מה לחיוב, מה לשלילה.

דני דנון: יש פה עניין מאוד כללי, ובהצעות לסדר חשוב להביא הצעות ספציפיות עם קביעת עמדה ובקשת בירור.

דני דנון: בגלל שני השיקולים האלה הנשיאות החליטה פה-אחד לבחור הצעות אחרות שקשורות לאירועים ברהט או בכפרים הדרוזים או הצעות אחרות שמופיעות על סדר היום בכנסת ולא את ההצעה הכללית של חבר הכנסת מוחמד ברכה.

מוחמד ברכה: תודה, עכשיו זה ברור.

זאב אלקין: תודה, חבר הכנסת דנון.

זאב אלקין: בבקשה, חבר הכנסת מולה.

שלמה מולה: הקואליציה נוהגת לומר שיש לתת 100 ימי חסד לממשלה שתציג את העמדות המדיניות והכלכליות שלה, ובינתיים הגזרות הכלכליות נגזרות על האוכלוסיות החלשות וגם בתחום המדיני הנושאים המדיניים מבולבלים.

שלמה מולה: אנחנו רואים את זה כל יום מעל דפי העיתונים.

שלמה מולה: אחרי ששמענו על הפגישה בין הנשיא מובראק זה מחייב אותנו לקיים דיון.

שלמה מולה: אנחנו בסיעת קדימה תומכים בעמדתו של ברכה לקיים דיון מאחר שמדובר בדיון שיתקיים לאחר הפגישה.

יריב לוין: למה אף אחד מ-28 חברי הכנסת שלכם לא ביקש להצטרף להצעה לסדר?

רוחמה אברהם-בלילא: מה זה קשור?

יריב לוין: אני שואל.

יריב לוין: אם הנושא כל-כך חשוב וצריך לקיים דיון בוודאי שזה קשור.

אורית זוארץ: החשיבות של הנושא לא נקבעת על-פי מספר האנשים שמבקשים.

יריב לוין: בוודאי שמספר המצטרפים מעיד על מידת העניין של הנושא.

זאב אלקין: חברת הכנסת זוארץ, כן, בוודאי.

זאב אלקין: מבחינת הנשיאות מספר האנשים מסיעות שונות שביקשו נושא משמש גם הוא בין השאר אינדיקציה לדחיפות הנושא.

זאב אלקין: היו דברים אחרים שהיו לגביהם בקשות.

יריב לוין: אני שואל למה, גם אם זה לא קשור.

מוחמד ברכה: יש נושאים שהוצעו על-ידי חבר כנסת אחד והתקבלו.

מוחמד ברכה: אנחנו לא ממציאים היום את הכנסת.

זאב אלקין: חבר הכנסת ברכה, אני לא אומר שזה קריטריון יחיד, אני רק אומר שהשאלה של חבר הכנסת לוין הייתה רלוונטית, ורשאית סיעת קדימה גם לא לענות עליה.

זאב אלקין: רוחמה אברהם בלילא: זה כמו שחברי כנסת אחרים מסיעות אחרות לא חשבו להגיש באותו נושא והגישו בנושאים אחרים.

זאב אלקין: זה לא רלוונטי לדיון, עם כל הכבוד.

זאב אלקין: בסדר גמור.

זאב אלקין: גם העובדה שהנציגות שלכם בנשיאות הצביעה בעד לדחות את העניין הזה, גם היא לא רלוונטית.

זאב אלקין: אתם רשאים לשנות את העמדה.

זאב אלקין: חבר הכנסת נסים זאב, בבקשה.

נסים זאב: אדוני היושב ראש, לית מאן דפליג שהנושא חשוב.

נסים זאב: הוא יהיה יותר חשוב בשבוע הבא מאשר השבוע.

נסים זאב: לכן כאשר היושב ראש והסגנים דנו בעניין זה ביצה שעדיין לא נולדה, ודחו את העניין.

נסים זאב: יש לקיים דיון בשבוע הבא ולתת אפשרות לעוד חברי כנסת מהסיעות השונות להצטרף לנושא הזה.

נסים זאב: תהיה פה הסכמה פה-אחד לשבוע הבא.

נסים זאב: גם נכון להיום אנחנו לא יודעים מה ראש הממשלה הביא באמתחתו.

רוחמה אברהם-בלילא: אז אולי זו ההזדמנות- - -

נסים זאב: עדיף לדון כשיש לך לפחות רקע- -

מוחמד ברכה: כדי הממשלה תאמר לכנסת מה היה.

נסים זאב: הממשלה לא יודעת.

נסים זאב: חוץ מראש הממשלה אף אחד לא יודע.

נסים זאב: אז נעשה צחוק מעצמנו?

נסים זאב: תנו לראש הממשלה לומר לממשלה מה היה בדיונים, ואכן תהיה אפשרות לקיים דיון רציני וענייני.

זאב אלקין: אז למעשה, אתה מציע שאנחנו נתמוך בהחלטת הנשיאות ונציע לחבר הכנסת ברכה להגיש את זה שוב בשבוע הבא.

נסים זאב: כן, אבל לאפשר גם לסיעות אחרות - -

זאב אלקין: אם הוא יגיש בשבוע הבא, כמובן, חברים מסיעות אחרות.

מוחמד ברכה: לא- - - אלא שזה יהיה יידון בשבוע הבא.

זאב אלקין: זה לא בסמכות שלנו, חבר הכנסת ברכה.

נסים זאב: אבל לאפשר צירוף של חברים אחרים.

זאב אלקין: בוודאי.

זאב אלקין: המשמעות היא שהוא יגיש את זה שוב ויגישו את זה נציגי סיעות אחרות.

זאב אלקין: אם זה יאושר בידי הנשיאות, יאושר; אם לא – זה ירד לפה.

זאב אלקין: חברת הכנסת רוחמה אברהם בלילא, בבקשה.

רוחמה אברהם-בלילא: בוקר טוב.

רוחמה אברהם-בלילא: הרשה לי לחלוק על חברי, חבר הכנסת נסים זאב מכיוון שבכובעי כשרה המקשרת, גם כאשר ראש הממשלה חוזר מפגישה מדינית כלשהי עונה במקומו השר המקשר.

רוחמה אברהם-בלילא: אז אולי יהיה נכון שדווקא לאחר פגישה מדינית כזו חשובה – על אחת כמה וכמה לאחר שקראתי בעיתונים שהיא הייתה מוצלחת מאוד ואפילו מצוינת, ופתאום מובראק הכיר נתניהו אחר – אז אולי ראוי ונכון שהשר המקשר יבוא ויאמר את תשובתו בפני הכנסת, ושהעם כולו ישמע, ולא יסתמכו על דיווחים עיתונאיים.

רוחמה אברהם-בלילא: יכול להיות שחבר הכנסת ברכה הצליח לחזות את העתיד ואמר שהפגישה הזאת הולכת להיות נקודת מפנה בתהליך המדיני בין ישראל לבין מצרים- -

דוד רותם: אחרי מה שעשיתם במשך שלוש שנים עוד אפשר לעשות מפנה?

דוד רותם: יש כיוון אחד ברור.

רוחמה אברהם-בלילא: יכול להיות.

שלי יחימוביץ': רוחמה, אחרי שהבאתם שלום כולל למזרח התיכון ושתי מדינות לשני עמים- -

רוחמה אברהם-בלילא: עדיין לא הבאנו.

רוחמה אברהם-בלילא: את יודעת, אם היינו נשארים עוד קצת יחד איתכם, יכול להיות שכל הנושא המדיני וגם הכלכלי, שלך כואב באופן אישי, היה מקבל תפנית.

דוד רותם: גם המדיני.

רוחמה אברהם-בלילא: וגם הפוליטי.

רוחמה אברהם-בלילא: את יודעת מה, יכול להיות - - -

דוד רותם: אז יש סיכוי סביר שהיינו יושבים בכנסת קפריסין.

רוחמה אברהם-בלילא: אני אודה לאדוני אם ישמור על זכות הדיבור שלי.

רוחמה אברהם-בלילא: זה משהו שלא נהוג לעשות.

רוחמה אברהם-בלילא: הנושא הזה נכון, ראוי וטוב שיועלה על שולחן הכנסת.

רוחמה אברהם-בלילא: לא טוב שיועלה על שולחן הכנסת בשבוע הבא מכיוון שתקנונית אני לא יודעת אם זה יתאפשר.

מוחמד ברכה: בשבוע הבא תהיה כבר פגישה עם אובמה.

רוחמה אברהם-בלילא: אבל בשבוע הבא יהיה הנושא של - - - עם כל הכבוד.

רוחמה אברהם-בלילא: לכן אנחנו צריכים לאפשר.

רוחמה אברהם-בלילא: הכנסת עדיין לא החלה בכל החקיקה הפרטית.

רוחמה אברהם-בלילא: יש זמן גם אם יאושרו יותר – כמה הצעות?

דני דנון: - - -

זאב אלקין: אושרו בפועל יותר כי חלקם הפכו לדיון אישי וחלקם צורפו יחד.

רוחמה אברהם-בלילא: לא משנה, פה מדובר בהצעה בעוד שלוש דקות.

רוחמה אברהם-בלילא: גם כאשר השר יידרש להשיב לעניין, אז עוד שלוש דקות – שש דקות הכנסת יכולה לסבול ולספוג את הזמן הזה.

זאב אלקין: חברת הכנסת זוארץ, בבקשה.

זאב אלקין: אחריה חבר הכנסת רותם.

אורית זוארץ: הנושא מאוד רלוונטי לשבוע הזה.

אורית זוארץ: יש מקום לנהל את הדיון בכנסת, בעיקר לאור הביקור.

אורית זוארץ: לדעתי, לא ראוי לנהל את מדיניות החוץ באמצעות התקשורת.

דוד רותם: בקדנציה הקודמת הייתה לי הזכות להיות חבר בנשיאות והייתה לי הזכות ללמוד מחברת הכנסת רוחמה אברהם בלילא שהייתה אז השרה המקשרת, מה התפקיד של הצעות דחופות לסדר היום.

דוד רותם: בדרך כלל הנשיאות אמורה לאשר הצעות דחופות במקרה שזה נושא שאם לא יידון מיד בכנסת יעבור עליו הכלח.

דוד רותם: אם זה נושא רציני, אבל הוא לא בא למנוע בעיה או לעשות פעולה מידית אפשר להגיש עליו הצעה רגילה לסדר ולא הצעה דחופה.

דוד רותם: כך למדתי מהשרה המקשרת.

דוד רותם: מה הדחיפות של הדיון בנושא הזה ביום רביעי?

דוד רותם: אנחנו נעצור את הפגישה?

דוד רותם: אנחנו נעצור את המתווה המדיני?

דוד רותם: - -

רוחמה אברהם-בלילא: לא, אבל נדע עליו, לפחות.

אחמד טיבי: זאת לא הכוונה של המציע.

שלמה מולה: מה אתה מציע?

דוד רותם: אני הולך בדרכה של השרה המקשרת לשעבר.

רוחמה אברהם-בלילא: יש לי הצעת פתרון.

דוד רותם: רגע, אמרת לי שלא מתערבים - -

זאב אלקין: חברת הכנסת רוחמה אברהם בלילא, אני מציע שחבר הכנסת רותם יסיים.

דוד רותם: יש לי הצעה נוספת.

דוד רותם: הנשיאות בדרך כלל עוסקת בנושאים האלה בצורה רצינית, והיא מחליטה מה כן ומה לא.

דוד רותם: אם אין מקרים יוצאים דופן צריך לתת גיבוי לנשיאות ולא להפוך לה את ההחלטות.

דוד רותם: כי אחרת יוצא מצב שביום רביעי בשעה 20:30 או ב-18:00 אחר הצהריים כשהכנסת ריקה הם מתחילים לדון בהצעות האלה, ולא פעם קורה שחבר הכנסת המציע כבר לא נמצא והשר הגיע לחינם.

דוד רותם: לכן צריך לתת כבוד להחלטות הנשיאות, ואם זה לא דבר יוצא דופן לכבדן.

דוד רותם: אני מציע שחבר הכנסת ברכה יגיש בשבוע הבא הצעה רגילה לסדר.

מוחמד ברכה: מה שנעשה בשבוע הבא, נעשה.

רוחמה אברהם-בלילא: יש לי הצעה שאולי תייתר את הדיון, אם אדוני רוצה לשמוע.

רוחמה אברהם-בלילא: היו"ר זאב אלקין: בבקשה.

רוחמה אברהם-בלילא: מכיוון שתהליך החקיקות הפרטיות עדיין לא החל אני מוכנה להציע לך על חשבון סיעת קדימה שתשא דברים במשך 5 דקות.

רוחמה אברהם-בלילא: נציג מקדימה ישא דברים במשך 5 דקות בסוגיה הזאת, ובכך - - - את זמנה הלחוץ והדחוק של הכנסת.

זאב אלקין: זאת אומרת שאת מדברת על מכסה רגילה של הצעה לסדר.

רוחמה אברהם-בלילא: אנחנו ניתן על חשבון המכסה הרגילה 5 דקות לחבר הכנסת ברכה ועוד 5 דקות לחבר הכנסת מטעם קדימה.

אחמד טיבי: הצעה נדיבה של קדימה.

דוד רותם: תיקח את זה, אחרת אנחנו נגמור את הדיון אחרי 5 דקות.

זאב אלקין: בסדר גמור.

זאב אלקין: זאת זכותכם.

זאב אלקין: אין לנו מה להחליט את זה.

זאב אלקין: המשמעות היא שאתה מושך את הערעור ומנצל את המכסה של קדימה.

זאב אלקין: מקובל עליך?

מוחמד ברכה: ראשית, מקובל עליי.

מוחמד ברכה: אבל אני מבין שחברי כנסת חדשים שלא יודעים.

מוחמד ברכה: אבל חברי כנסת ותיקים שאומרים דברים שהם יודעים שהם שאינם דברי טעם.

מוחמד ברכה: זה מפליא אותי.

מוחמד ברכה: אני באמת מוקסם מהיכולת הזאת ללבוש ארשת רצינית על שטויות.

מוחמד ברכה: אבל בסדר.

זאב אלקין: תודה רבה, חבר הכנסת ברכה.

זאב אלקין: אני מצטרף לדעתו של חבר הכנסת רותם שזה השבוע הראשון לפעילות הנשיאות שמיוצגת בה קשת רחבה של עמדות, וכשהנשיאות החליטה פה-אחד היה נכון שניתן לה גיבוי.

זאב אלקין: ההצעה של חברת הכנסת רוחמה אברהם היא הצעה נדיבה שפותרת לנו את הבעיה.

מוחמד ברכה: מנגנון של ערעור בוועדת הכנסת הוא לא כדי שיושב ראש הוועדה יצדיק את החלטות הנשיאות, אלא כדי לתת במה נוספת לחברי הכנסת לערער.

זאב אלקין: חבר הכנסת ברכה, כיושב ראש הוועדה אני אגן על זכות הדיבור שלך ועל זכותך להעלות את הערעור.

זאב אלקין: כיושב ראש הוועדה וחבר בוועדה שגם מצביע יש לי גם זכות דיבור וזכות הבעת העמדה האישית שלי.

זאב אלקין: תודה רבה.

זאב אלקין: אנחנו עוברים לערעור השני.

זאב אלקין: חבר הכנסת בן-ארי, בבקשה.

מיכאל בן-ארי: תודה רבה לוועדת הכנסת שנתנה לי את האפשרות לערער.

מיכאל בן-ארי: בשבוע שעבר הוגשו פה שני ערעורים, שלי ושל חבר הכנסת אריאל.

מיכאל בן-ארי: ושניהם נדחו על-ידי הוועדה מטעמים טכניים.

קריאה: למה טכניים?

מיכאל בן-ארי: זה היה הטיעון שהציג פה, אם אני לא טועה, חבר הכנסת אופיר אקוניס.

מיכאל בן-ארי: לאחר דיון ולאחר הדברים של חבר הכנסת רוני בר-און שאיים על הבערת המזרח התיכון נדחתה בקשתי לדון בעניין הגעת האפיפיור, ואילו בקשתו של חבר הכנסת אריאל התקבל; כך התברר שלא היה פה יותר מאשר ניסיון למנוע את האפשרות לדון בכנסת בנושא מסוים מכיוון שהוא לא מוצא חן או גורם לחששות בעיני אנשים מסוימים.

מיכאל בן-ארי: לטעמי, זה לא נכון, ואני אסביר למה.

מיכאל בן-ארי: קודם כול, לא היה דחוף מהנושא הזה.

מיכאל בן-ארי: הציבוריות הישראלית עסקה בו בשבוע האחרון מעל כל הבמות האפשריות- -

דוד רותם: אדוני מדבר על הערעור של שבוע שעבר?

מיכאל בן-ארי: אני מדבר על הערעור של שבוע שעבר.

זאב אלקין: אבל אני מבקש שבכל זאת תנמק את הערעור הזה.

מיכאל בן-ארי: אני אנמק.

מיכאל בן-ארי: לנושא הגעת האפיפיור לכאן יש המון השלכות.

מיכאל בן-ארי: היה ראוי שבכנסת יהיה מישהו שיאמר את דעת חלק מהציבור.

מיכאל בן-ארי: לדוגמה, גיורא איילנד כתב כתבה חמורה הרבה יותר מאשר מה שאני הייתי אומר כלפי הביקור של האפיפיור.

מיכאל בן-ארי: הוא קרא לזה התרפסות מסוכנת.

מיכאל בן-ארי: אני התבטאתי אתמול שמדינת ישראל כרעה ברך בפני גדול מכחישי השואה.

מיכאל בן-ארי: הדבר הזה היה ראוי שייאמר בכנסת.

מיכאל בן-ארי: ברגע שסותמים את הפה האפשרות הנותרת לי היא להתנהג כמו - - - אתמול; פנה אליי אתמול איש שב"כ בבית הנשיא ואמר לי להיכנס פנימה.

מיכאל בן-ארי: אמרתי, הכנסת סתמה לי אתמול את הפה, אבל אני רוצה להפגין בנימוס, ועמדתי ממול עם שלט מינורי של "עם ישראל חי".

מיכאל בן-ארי: זה מה שרציתי לומר מעל במת הכנסת.

מיכאל בן-ארי: רציתי לומר דברים שיש להם אחיזה בציבור.

מיכאל בן-ארי: הדבר נמנע ממני, ולא מסיבות טכניות, אלא אחרות.

מיכאל בן-ארי: אני מבטיח לכם שהאיומים של רוני בר-און הם כמו איומים של הבערת המזרח התיכון- -

אחמד טיבי: אדוני, מדברים על איכות סביבה ועל - - - מה זה הדבר הזה?

מיכאל בן-ארי: סליחה, אדוני, אני לא הפרעתי לך.

זאב אלקין: חבר הכנסת טיבי, אני מציע שניתן לחבר הכנסת בן ארי לנמק את דחיפות ההצעה.

זאב אלקין: אבל חבר הכנסת בן-ארי, לדעתי, אתה עושה לעצמך כרגע שירות רע כי אתה לא אמרת ולו מילה אחת על דחיפות הנושא שהבאת השבוע.

מיכאל בן-ארי: דחיפות הנושא היא המשך הדיון בנושא ביקור האפיפיור.

מיכאל בן-ארי: מסתבר שההחלטות על ביקור האפיפיור נעשו שלא עוברות שום ביקורת.

מיכאל בן-ארי: נכרתים יערות, נעשים שינויים מאוד משמעותיים בבית הנשיא – דברים שיש להם השלכה עתידית הן מבחינה אקולוגית.

מיכאל בן-ארי: ההתרפסות הכללית- -

דוד רותם: - - -

זאב אלקין: חבר הכנסת רותם, אני מציע שניתן לחבר הכנסת בן-ארי לסיים את דבריו.

זאב אלקין: משפט אחרון.

מיכאל בן-ארי: דברים כאלה ייעשו עוד בעתיד מן הסתם.

מיכאל בן-ארי: אני מציע לערוך על זה דיון בכנסת – כיצד מגיעים להחלטות כאלה, כיצד יש ביקורת על סוג כזה של ביקורת, כי נדמה לי שמדינת ישראל עברה פה על כל הגבולות- -

זאב אלקין: שוב, אנחנו לא עוסקים כאן בתוכן, אלא בדחיפות הנושא.

זאב אלקין: חבר הכנסת דנון, בבקשה תביא לנו את עמדת הנשיאות ותבהיר אותה.

דני דנון: חשוב לומר שעוסקים בהצעה דחופה.

דני דנון: כמו שנאמר פה, יש מכסה להצעות רגילות שלא מנוצלת על-ידי הסיעות.

דני דנון: כל עוד אין ענייני חקיקה דחופים אפשר להביא הרבה מאוד דברים במכסה הסיעתית, ופה לא ראו בנשיאות דחיפות להצעה.

דני דנון: להפך, ראינו שיש פה ניסיון לחזור בדלת האחורית על טיעון שעלה בהצעה הקודמת של חבר הכנסת בן-ארי בנושא האפיפיור שנדחתה על-ידי הנשיאות הקודמת, שלא היינו בה, ועל-ידי ועדת הכנסת.

דני דנון: היא לא נדחתה מסיבות טכניות כי הערעור של חבר הכנסת אריאל התקבל, והערעור לגבי האפיפיור נדחה- -

מיכאל בן-ארי: הייתה פה סתימת פיות.

מיכאל בן-ארי: זה מה שאתה רוצה לומר.

דני דנון: הייתה דחייה של ההצעה, ופה היה ניסיון להיכנס לעניין דרך הפן האקולוגי.

דני דנון: לכן הנשיאות קיבלה החלטה פה-אחד שהיא לא מקבלת את הניסיון לחזור בדלת האחורית בגלל הטיעון האקולוגי.

זאב אלקין: תודה רבה.

זאב אלקין: חבר הכנסת מולה, בבקשה.

זאב אלקין: אחריו חבר הכנסת ברכה.

שלמה מולה: בעניין המחלוקות על ביקור האפיפיור ביטא את זה יושב ראש הכנסת רובי ריבלין מאוד יפה – גם כשיש נושאים מאוד רגישים.

שלמה מולה: על כן אין צורך לקיים כרגע דיון בנושא הזה.

שלמה מולה: הנשיאות ביטאה את דבריה, ואנחנו נסתפק בזה.

שלמה מולה: בסופו של דבר אנחנו לא צריכים להסתכל על האפיפיור כשלעצמו, אלא על מיליארדים המאמינים שמסתכלים עלינו.

שלמה מולה: כן ייטב אם אנחנו לא נדון בזה.

זאב אלקין: תודה רבה.

זאב אלקין: חבר הכנסת ברכה.

מוחמד ברכה: אדוני, אני לא יכול לומר שאני מתלהב מכל מה שאומר האפיפיור או מה שהוא לא אומר, אבל אין ספק שהביקור שלו הוא חשוב גם בירושלים המערבית, גם בירושלים המזרחית, גם בבית לחם וגם בנצרת.

מוחמד ברכה: כשהמציע נתלה בעניין האקולוגי הוא, כמובן, לא דואג לאקולוגיה – כפי שאני מעריך וכולם יכולים להעריך – אלא ביטוי של שוליים שמשתמשים בדת היהודית, כפי שיש שוליים שמשתמשים בדת המוסלמית, אגב, כדי לנגח את ביקור האפיפיור.

מוחמד ברכה: זה דבר שלא ייעשה; האפיפיור עומד בראש כנסייה של 1.25 מיליארד אנשים, והביקור שלו הוא חשוב ביותר.

מוחמד ברכה: אני רוצה לנצל את ההזדמנות, ברשות היושב ראש, כדי לגנות אמירות של אנשים שכביכול מנסים לייצג שוליים דתיים מוסלמים כנגד האפיפיור- -

זבולון אורלב: כמו שעשה אתמול ראש בית הדין השרעי?

מוחמד ברכה: אני לא מתכוון אליו.

מוחמד ברכה: חד משמעית אני לא מתכוון לשיח' תייסיר תמימי.

זאב אלקין: חבר הכנסת ברכה, אני מציע שתאמר את דבריך.

מוחמד ברכה: חשוב שהדברים ייאמרו בוועדה של הכנסת, ודווקא שאני אומר אותם ולא מישהו אחר.

מוחמד ברכה: בכל אופן, ביום חמישי האפיפיור יגיע לנצרת.

מוחמד ברכה: אנחנו נקבל אותו בכל הכבוד הראוי, והוא יהיה אורח רצוי, למורת רוחם של כל אלה שרוצים להשתמש בדת כדי לחרחר ריב ומדון כמו המציע כאן ואותם גורמים שוליים והזויים בנצרת.

זאב אלקין: תודה רבה.

זאב אלקין: חבר הכנסת זאב, בבקשה.

נסים זאב: לדעתי, הדיון חשוב, אבל אולי לא רצוי שיהיה השבוע, אלא בשבוע הבא.

נסים זאב: אני מציע שיתקיים דיון כי יש הרבה נושאים סביב ביקורו של האפיפיור, שכן צריך להעלות אותם.

ציון פיניאן: לא בעת הזאת.

נסים זאב: לא, בשבוע הבא.

זאב אלקין: ההצעה שלך היא שהמציע ימשוך את הערעור שלו- -

נסים זאב: אפשר לקבל החלטה כרגע- -

זאב אלקין: אנחנו לא יכולים להחליט על שבוע הבא.

נסים זאב: אנחנו יכולים לקבל החלטה.

מיכאל בן-ארי: אולי לש"ס יש גמ"ח כמו שיש לקדימה, וייתנו לי 10 דקות.

זאב אלקין: יש לך מכסה של עצמך.

זאב אלקין: אנחנו יכולים או לדחות את הערעור ולאשר את החלטת הנשיאות או לקבל את הערעור.

זאב אלקין: לגבי שבוע הבא, רשאי חבר הכנסת כמו חברי כנסת אחרים להגיש בקשה לנשיאות, והיא תדון בזה בשבוע הבא.

זאב אלקין: אם היא תחליט לא לאשר זה יבוא אלינו חזרה, ואז נוכל לאשר בשבוע הבא בשביל שבוע הבא.

זאב אלקין: אבל אנחנו לא יכולים עכשיו לאשר הצעה דחופה של שבוע הבא.

מוחמד ברכה: הוועדה לא קובעת את סדר יומה של הכנסת.

זאב אלקין: ברור.

דוד רותם: אני רוצה להציע לחבר הכנסת בן-ארי: הנושא שאתה מעלה הוא נושא הרבה יותר רחב משלוש דקות לדיון בהצעה דחופה.

דוד רותם: מכיוון שגם אם נקבל את הערעור יהיו לך 3 דקות, ואתה לא תספיק לעשות את זה ב-3 דקות, אני מציע לך שתגיש הצעה רגילה לסדר.

דוד רותם: אז תהיה לך 10 דקות, זה עולה לדיון, ויש לך 10 דקות לדבר על נושא שאתה יכול לדבר עליו שעה.

מיכאל בן-ארי: זה סוג של היתממות.

מיכאל בן-ארי: אני רוצה 3 דקות, אומרים לי לקחת 10 דקות?

מיכאל בן-ארי: למה נמנע ממני לדבר?

מיכאל בן-ארי: שוליים, לא שוליים – למה מהמקום שבו נבחרתי ואני מייצג ציבור, אני לא יכול לומר את הדברים?

זאב אלקין: חבר הכנסת בן-ארי, אני אגן בכל זאת על שמה של הכנסת.

זאב אלקין: לא נמנע מאף אחד לדבר.

זאב אלקין: יש תהליכים בכנסת; יש נשיאות שמחליטה ברוב, יש ועדת כנסת.

זאב אלקין: היא דנה בערעור שלך דיון מהותי וארוך בשבוע שעבר, והחליטה מה שהחליטה.

זאב אלקין: זאת זכותה.

זאב אלקין: זאת לא מניעת זכות לדבר.

זאב אלקין: מדובר על מנגנון של הצעות דחופות.

זאב אלקין: לכל סיעה יש המכסה שלה- -

מיכאל בן-ארי: אתה מדבר כאילו לא שמעת את רוני בר-און בשבוע שעבר.

זאב אלקין: הייתי.

מיכאל בן-ארי: כאילו לא היית.

מיכאל בן-ארי: היית, ושמעת את הדברים.

זאב אלקין: שמעתי, זאת זכותו.

זאב אלקין: כמו שאני מגן על זכותך להגיד דברים ולהצביע- -

מיכאל בן-ארי: מאותן סיבות שהוועדה פסלה את אורי אריאל, בסופו של דבר פה הכשירו וקיבלו את הערעור.

זאב אלקין: כן, זאת זכותה של הוועדה.

מיכאל בן-ארי: אז יש כאן סתימת פיות.

זאב אלקין: זאת לא סתימת פיות, זאת הצבעת חברי כנסת לפי מה שנראה לנכון.

זאב אלקין: בבקשה, חבר הכנסת טיבי.

זאב אלקין: אחרי זה אני אקיים הצבעה.

אחמד טיבי: אדוני היושב ראש, הנושא לא דחוף, הוא לא מתאים להצעה דחופה.

אחמד טיבי: אבל אפשר להמתין אחרי סיום ביקור האפיפיור, לאמוד את הנזקים האקולוגיים, ואז להעביר את ההצעה לוועדת הפנים והגנת הסביבה.

אחמד טיבי: שיגיש בקשה רגילה לוועדת הפנים – שם זה המקום המתאים לדון בעקירת עצים בכל המקומות, לא רק פה ושם.

אחמד טיבי: למשל, יש פרדסים שלמים שנעקרים, יש אנשים שתוקפים עצי זית.

אחמד טיבי: אפשר להעלות הכול בחבילה אחת בוועדת הפנים.

זאב אלקין: תודה רבה, חבר הכנסת טיבי.

מוחמד ברכה: אפשר בוועדה להגנת הסביבה לדון בהצעות מסריחות, למשל.

זאב אלקין: חבר הכנסת בן-ארי, אני מבין שאתה עומד על הערעור ורוצה הצבעה.

זאב אלקין: אני מביא את הבקשה של חבר הכנסת בן-ארי להצבעה.

זאב אלקין: מי שמצביע בעד הוא בעד הערעור, ומי שמצביע נגד, הוא בעד תמיכה בהחלטת הנשיאות.

זאב אלקין: מי בעד הערעור של חבר הכנסת בן-ארי?

זאב אלקין: אין; מי נגד?

זאב אלקין: רוב; מי נמנע?

זאב אלקין: 2.

זאב אלקין: הערעור לא התקבל, נמנעים – 2.

זאב אלקין: כל השאר נגד.

זאב אלקין: 2.

זאב אלקין: הצעה לתיקון תקנון הכנסת בנושא ממלאי מקום קבועים בוועדות

זאב אלקין: אני עובר לסעיף השני על סדר היום: הצעה לתיקון תקנון הכנסת בנושא ממלאי מקום קבועים בוועדות.

זאב אלקין: הנוסח של התיקון נשלח אליכם ומונח פה על השולחן.

זאב אלקין: אני אגיד כמה דברי הבהרה, ואתן לארבל להבהיר את הפרטים.

זאב אלקין: הושמעה טענה בדיון בשבוע שעבר על המנגנון של ממלא מקום מסיעה אחרת, שהסכימו עליו חברי כנסת.

זאב אלקין: אני מזכיר שזאת הייתה עוד אחת מההסכמות שבאו אלינו בירושה מהוועדה המסדרת לאחר בקשה של מספר סיעות למנגנון הזה.

זאב אלקין: הייתה הסכמה שמדובר במשהו הגיוני – כי אם יש אפשרות לתת מקום של חבר כנסת מסיעה אחרת להיות חבר ועדה על חשבון המכסה של הסיעה, לא הגיוני לתת משהו הרבה יותר חלש כמו ממלא מקום.

זאב אלקין: מצד שני נשמעה טענה שהשמיעה אותה באופן הכי חד וברור חברת הכנסת שלי יחימוביץ, שאמרה שיש כאן בעיה שיכול להיווצר מצב שכשיש מחלוקת בתוך סיעה מסוימת, וחבר כנסת מסוים שמייצג עמדה לא נמצא ורוצה לבוא להצביע במקומו חבר כנסת אחר מהסיעה שיש לו אותה העמדה, אם קבעו ממלא מקום מסיעה אחרת זה מאפשר להשליט מרות על סיעה מסוימת.

זאב אלקין: אני צודק, חברת הכנסת יחימוביץ?

זאב אלקין: זה היה בדיוק החשש.

שלי יחימוביץ': כן, כן.

זאב אלקין: היועצת המשפטית התחשבה בטענה החשובה הזאת, ולא לשם כך נועד מנגנון ממלא המקום כדי למנוע את העניין הזה.

זאב אלקין: היא הביאה אלינו היום נוסח אחר שבנוי אחרת.

זאב אלקין: המנגנון החדש נותן עדיפות לחברי הסיעה: אם לא נמצא חבר קבוע של ועדה מסיעה מסוימת, מי שרשאים להחליף אותו בראש ובראשונה אלה חברי סיעתו.

זאב אלקין: אם לא נמצא אף אחד מחברי הסיעה, ונקבע ממלא מקום מסיעה אחרת, הוא רשאי להצביע.

זאב אלקין: המצב כיום הוא שגם אם לא נמצא אף אחד מחברי הסיעה הראשית, חבר סיעה אחרת לא יכול להצביע במקומם.

זאב אלקין: המעמד של ממלא מקום מסיעה אחרת נותן את האפשרות הזאת.

זבולון אורלב: איך זה מסתדר בחוץ וביטחון ששם החברים מסומנים?

רוחמה אברהם-בלילא: יש יותר ממלאי מקום.

זבולון אורלב: לפי המצב היום, לא יכול להיות ממלא מקום מסיעה אחרת לחבר בוועדה.

זבולון אורלב: לפי התיקון הזה, יכול להיות ממלא מקום מסיעה אחרת.

זבולון אורלב: אבל לא ניתן לעשות את מה שהוא אמר.

זאב אלקין: נכון.

זאב אלקין: בחוץ וביטחון- -

זבולון אורלב: שם החברים מסומנים.

רוחמה אברהם-בלילא: בחוץ וביטחון- - - כשבאים להצבעה- - -

זאב אלקין: חבר הכנסת אורלב צודק בהערתו שאם מחבר כנסת רגיל מסיעה שאינו על תקן ממלא מקום נמנעת הזכות להיכנס לוועדה ולהצביע, במצב כזה אם לא נמצאים ממלאי מקום קבועים מאותה סיעה, כמובן, ממלא מקום מסיעה אחרת הוא זה שיצביע.

זאב אלקין: לכן בוועדת חוץ וביטחון זה ייצור מצב ייחודי.

זאב אלקין: היות שוועדת חוץ וביטחון זאת לא ועדה שמתנהלת בהצבעות, כי ההצבעות שם מאוד מעטות והיא גם לא ועדה של מחלוקות, נדמה לי שעדיין התיקון שעשינו ומביאה לכאן ארבל, עונה על הבעיה.

זאב אלקין: אתה צודק שזה לא פותר את הבעיה בחוץ וביטחון.

ארבל אסטרחן: אמרו לי שהנוסח המשפטי נראה קצת מורכב, אז אסביר מה המשמעות ואחר-כך אתייחס לטקסט עצמו.

ארבל אסטרחן: כפי שאמר יושב ראש הוועדה, הנוסח הזה שונה מהנוסח שהיה כאן בשבוע שעבר בדיוק בנקודה שנאמרה.

ארבל אסטרחן: אני אסביר מה קיים היום ומה מוצע: בהתאם למצב המשפטי היום, בכל הוועדות, למעט ועדת חוץ וביטחון, יש חברים קבועים שאותם בחרה הכנסת.

ארבל אסטרחן: אם נעדר מהוועדה החבר הקבוע יכול כל אחד מהסיעה לבוא ולהצביע, ודינו כדין החבר, אלא אם יש הוראות מיוחדות על חברים קבועים שזה קיים רק בוועדת הכנסת.

ארבל אסטרחן: אם נקבע באותה ועדה ממלא מקום קבוע, ממלא המקום הקבוע גובר על כל אחד אחר מהסיעה.

ארבל אסטרחן: זאת אומרת, אם נעדר החבר ונמצא ממלא המקום הקבוע, הוא יצביע; ורק אם גם הוא נעדר יכול להצביע כל אחד אחר מהסיעה.

ארבל אסטרחן: זה המצב הקיים היום.

ארבל אסטרחן: ממלא המקום הקבוע וממלאי המקום הזמניים הם תמיד מהסיעה של חבר הוועדה.

ארבל אסטרחן: מוצע כעת שניתן יהיה לקבוע מראש שלחבר יהיה ממלא מקום קבוע מסיעה אחרת.

ארבל אסטרחן: אז סדר הדברים יהיה כזה: זכות הבכורה להצביע היא כמובן של חבר הוועדה הקבוע; אם הוא נעדר, יכול כל אחד מסיעתו למלא את מקומו באופן זמני, לפי הכללים הרגילים.

ארבל אסטרחן: לא נמצא אף אחד מהסיעה, זכות בכורה לממלא המקום הקבוע מסיעה אחרת.

ארבל אסטרחן: אפשר לשים גם פה נקודה.

ארבל אסטרחן: אבל פה מוצע עוד שלב: נעדר גם ממלא המקום הקבוע – יכול כל אחד מהסיעה האחרת.

נסים זאב: לא שייך, באמת.

ארבל אסטרחן: זה מה שהתבקש.

זאב אלקין: אני תכף אסביר.

נסים זאב: יש גבול, צריך לשים קו אדום.

נסים זאב: ממלא של ממלא של ממלא?

נסים זאב: זה מגוחך מאוד, סליחה שאני אומר.

זאב אלקין: אני שמח שאתה אומר את זה- -

נסים זאב: אפילו להעלות את ההצעה הזאת זה מגוחך.

זאב אלקין: רק ההצעה הזאת עלתה בין השאר בגלל בקשת סיעתך.

נסים זאב: יכול להיות שלא הבנתי אותה.

זבולון אורלב: לא הבנתי, מי הציע את זה?

קריאות: - - -

זאב אלקין: כיום, גם בכנסת הזאת סיעה אחת נותנת מקום לסיעה אחרת על חשבונה.

זאב אלקין: גם בכנסת הזאת סיעות עשו הסדרים כאלה.

אברהם מיכאלי: מה הסטטוס היום?

זאב אלקין: כיום קודם כול מצביע מי שרשום מסיעה אחרת; כשהוא לא נמצא מצביעים חברי סיעתו; כשהם לא נמצאים - זכות ההצבעה עוברת לסיעה הראשית, שבמקור זה היה המקום שלה.

זאב אלקין: לכן גם לגבי ממלא מקום ההסדר שהציעה כאן ארבל עושה בדיוק אותו דבר רק במדרגה פחותה כי הראשונים שמצביעים מכיוון שזה ממלא מקום אלה חברי סיעה ראשיים.

זאב אלקין: אם אף אחד מהם לא נמצא, זה עובר לסיעה שקיבלה ממלא המקום.

זאב אלקין: זה בדרך כלל הסדרים לא על בסיס פרסונלי, אלא על בסיס של הסיעות.

זאב אלקין: לכן זה הגיוני מאוד שכשסיעה א' מפנה את המקום, וסיעה ב' קיבלה ממלא מקום על חשבון סיעה א', שכל חבר של סיעה ב' יוכל להצביע.

זאב אלקין: לכן הניסוח הזה הגיוני וממשיך את הנוהג שיש היום בכנסת.

אברהם מיכאלי: הניסוח לא תואם את מה שאתה מסביר.

ארבל אסטרחן: תואם בדיוק.

רוחמה אברהם-בלילא: צריך להוריד.

אחמד טיבי: הצעד הרביעי מיותר – שבהיעדר ממלא מקום מסיעה אחרת כל חבר בסיעה האחרת יכול לבוא להצביע.

אחמד טיבי: זאת לא מטרת ההצעה המקורית.

שלמה מולה: זה מיותר, למה?

ארבל אסטרחן: ההצעה לא שלי.

ארבל אסטרחן: אני מנסחת את מה שהתבקש.

אחמד טיבי: כל הסיכום החדש הוא בסדר, חוץ מהשלב הרביעי.

זאב אלקין: השלבים האלה זה בדיוק מה שקיים כיום כשנכנס חבר על המכסה.

שלי יחימוביץ': אדוני היושב ראש, זה לא מה שסיכמנו בינינו.

שלי יחימוביץ': הייתה פשרה מסוימת שהוסכמה על כולם, וזאת מין עז קטנה שנכנסת עכשיו.

זאב אלקין: זה לא עז, וזה גם לא חדש.

זאב אלקין: השינוי היחידי נעשה בעקבות בקשתך לתת עדיפות לחברי סיעה ראשית.

זאב אלקין: זה בדיוק מה שנעשה.

שלמה מולה: הוספתם עכשיו עוד משהו.

זאב אלקין: לא הוספנו.

זאב אלקין: המנגנון הזה היה קיים- -

אחמד טיבי: צריך לשנות אותו כי הוא מוזר.

אחמד טיבי: זה מנגנון תמוה.

שלי יחימוביץ': מה ארבל אומרת על זה?

ארבל אסטרחן: בעמוד השני יש תרשים, מה בדיוק סדר הדברים.

נסים זאב: אנחנו הבנו.

נסים זאב: יש היגיון במה שהבאתם היום- -

שלי יחימוביץ': איך זה צץ פתאום?

זאב אלקין: זה היה גם קודם.

נסים זאב: - - אבל עדיין מוגזם מאוד ללכת לשלב הרביעי.

נסים זאב: הוא מיותר לחלוטין ולא מכובד.

אברהם מיכאלי: אפשר לעשות רברס ולחזור לסדר שאתה הסברת?

ארבל אסטרחן: תסתכל גם בעמוד השני, זה מאוד ברור.

אברהם מיכאלי: דיברנו במשך שבוע שלם על הסכמות שהיו פה, שכל חבר מהסיעה של חבר קבוע יכול להחליף אותו; ממלא מקום שהוא ממלא מקום קבוע – או על חשבון הסיעה שלו או על חשבון סיעה אחרת- -

זאב אלקין: זה הנוהג הרגיל.

אברהם מיכאלי: על חשבון סיעה אחרת, אם זאת סיעה אחרת- -

זאב אלקין: לא על חשבון, הוא מסיעה אחרת.

אברהם מיכאלי: אם הוא איננו בא ממלא המקום הנוסף, והוא מחליף- -

שלמה מולה: ממלא מקום מהסיעה שוויתרה.

זאב אלקין: לא.

זאב אלקין: יש סיעה ראשית, ויש סיעה משנית.

זאב אלקין: לסיעה הראשית יש מקום.

זאב אלקין: היא יכולה לתת את המקום הזה לסיעה אחרת, ואז הסיעה המשנית מקבלת עדיפות, והסיעה הראשית תוכל להצביע רק אם אף אחד מהסיעה המשנית לא נמצא.

זאב אלקין: השינוי שנעשה כאן בא לטפל במצב ההפוך: הסיעה הראשית לא רוצה לתת מקום, אבל מוכנה לתת מקום של ממלא מקום.

זאב אלקין: אז זה נעשה כך: קודם כול זכות הצבעה לחברי הסיעה הראשית ובראשונה לחבר הוועדה, ואם הוא לא נמצא – לכל חברי הסיעה הזאת.

זאב אלקין: כשיש מחלוקת מי מחברי הסיעה, קובע יושב ראש הסיעה, כפי שאתם יודעים.

זאב אלקין: אם אף אחד לא נמצא מהסיעה הראשית הזכות עוברת לסיעה המשנית שקיבלה את הזכות הזאת, ואז הראשון שמצביע משם הוא מי שהוגדר ממלא מקום.

זאב אלקין: זה בדיוק כמו בוועדות: מי שהשם שלו מופיע נכנס ראשון.

זאב אלקין: אם הוא לא נמצא – כל חבר מסיעתו יכול להחליף אותו.

שלי יחימוביץ': למה?

שלי יחימוביץ': איזו משמעות יש לממלא המקום הקבוע?

שלי יחימוביץ': זה הרי שמי, לא סיעתו.

רוחמה אברהם-בלילא: יש פה מעין זילות.

רוחמה אברהם-בלילא: הלכה למעשה, אין בעיות מסוימות כרגע.

רוחמה אברהם-בלילא: זה נועד לפתור מצב מסוים אם יקרה מצב מסוים בוועדת הכספים למשל שזה לא יהיה לטובתה של הקואליציה.

רוחמה אברהם-בלילא: בסדר, נלך לקראת- -

זאב אלקין: זה לא קשור לקואליציה.

זאב אלקין: יש בקשות מהאופוזיציה לעניין הזה.

זאב אלקין: דווקא מי שלוחץ עליי להעביר את זה כמה שיותר מהר זה בעיקר האופוזיציה, כולל חברי סיעתך.

רוחמה אברהם-בלילא: בגלל זה הלכנו להסכמה בעניין הזה, למעט הסוגיה של השלב הרביעי שלפיו כל חבר יכול להחליף אם ממלא המקום נעדר.

רוחמה אברהם-בלילא: זה צעד אחד מרחיק לכת; אנחנו ממילא עושים שינוי, וזה לא דרמטי עד כדי כך שצריך לעשות פריצה תקנונית כזאת.

רוחמה אברהם-בלילא: שמענו גם חברים שלכם – גם חבר הכנסת זאב וגם חבר הכנסת מיכאלי – והם מוכנים להסתפק בכך שלא כל חבר סיעה שמיועד להחליף ממלא מקום, יוכל להצביע.

רוחמה אברהם-בלילא: נסתפק בשינוי הזה.

זבולון אורלב: מי ביקש את השלב הרביעי?

זבולון אורלב: מישהו יכול להגן על זה?

אחמד טיבי: ש"ס.

זבולון אורלב: נציגה אמר שהוא נגד.

זאב אלקין: המצב מאוד פשוט.

זאב אלקין: השינוי הזה, הכנסת ממלא מקום הייתה בקשה של מספר סיעות , חלקן מהקואליציה וחלקן מהאופוזיציה.

זאב אלקין: למשל, זאת הייתה בקשה של קדימה- -

רוחמה אברהם-בלילא: בקשה שכל אחד מחברי הסיעה האחרת יכול להחליף את החבר?

רוחמה אברהם-בלילא: אני מדברת על השלב הרביעי.

זאב אלקין: אני מסביר לכם את ההשתלשלות.

זאב אלקין: הבקשה של המנגנון לממלא מקום מסיעה אחרת הייתה בקשה של מספר סיעות קואליציה ואופוזיציה.

זאב אלקין: אגב, בין היחידים שלא ביקשו את זה מסיעות הקואליציה זה סיעת הליכוד, כי אנחנו אלה שנותנים, לא אלה שמקבלים.

זאב אלקין: הבקשה של שלי כובדה, ולמעשה, המעיטה בכוחו של ממלא המקום.

זאב אלקין: זאת אומרת שכל הסיעות שיקבלו ממלא מקום, ממלא המקום שלהם יצביע הרבה פחות פעמים כי זה נותן עדיפות לחברי אותה סיעה.

שלי יחימוביץ': זה לא מדויק.

זאב אלקין: בוודאי שכן.

זאב אלקין: זה נותן עדיפות לחברי אותה סיעה.

שלי יחימוביץ': לא.

זאב אלקין: כן.

זאב אלקין: אם קודם הוא היה הראשון שהיה נכנס, עכשיו לפניו ייכנסו כל חברי הסיעה הראשית.

שלי יחימוביץ': אדוני היושב ראש, חברי סיעתו של חבר כנסת נעדר לא ינהרו בהמוניהם.

זאב אלקין: זה תלוי.

אחמד טיבי: הוא מדבר סטטיסטית.

זאב אלקין: סטטיסטית בוודאי שאני צודק.

דוד רותם: אם הסיעה הראשית נתנה מקום קבוע לסיעת משנה – כמו שישראל ביתנו נתנה לסיעת הליכוד כסיעת משנה- -

אחמד טיבי: נתנה לה ראשות ממשלה.

רוחמה אברהם-בלילא: זה לא אומר שזה לא יקרה.

דוד רותם: מה לא יקרה?

זאב אלקין: חברת הכנסת רוחמה אברהם בלילא, אני הגנתי על זכותך לדבר כשחבר הכנסת רותם ניסה להפריע לך.

דוד רותם: מיניתי מישהו מסיעה אחרת לממלא המקום שלי- -

זאב אלקין: כמו שקיים היום.

דוד רותם: מי ימנה את ממלא המקום, אני או הסיעה שלו?

ארבל אסטרחן: מי ממנה ומי מחליף זאת שאלה.

ארבל אסטרחן: לכתחילה זה הסיעה הראשית.

זאב אלקין: זה ברור שזאת הסיעה הראשית.

זאב אלקין: כשהיום נתת מקום לחבר מסיעה אחרת הוא עדיין רשום על שם הסיעה שלך, לכן זה ברור שגם ממלא המקום יהיה רשום על שם הסיעה שלך.

זאב אלקין: הרשו להשלים את דבריי בהבהרה: המנגנון שהציעה שלי ונכנס כרגע בתיקונים הוריד מהכוח של הסיעה שמקבלת ממלא מקום.

זאב אלקין: אם אתם חותכים את השלב הרביעי אתם מורידים עוד מהכוח של הסיעה שממלאת מקום כי עכשיו כדי לנצל את הזכות שלה להצבעה היא תצטרך להביא את חבר הכנסת הספציפי ולא תוכל להחליף אותו.

זאב אלקין: זה שונה, אגב, מהמצב כשהוא יושב על המכסה, כי אז אפשר להביא כל אחד.

זאב אלקין: לי אין שום בעיה לכבד את ההחלטה הזאת כי כסיעה ראשית אני יוצא מזה מורווח.

זאב אלקין: אני רק רוצה שכל הסיעות שביקשו ממלא מקום יהיו מודעים שזאת המשמעות לבקשתם.

אברהם מיכאלי: אדוני היושב ראש, מה שהבנתי הוא שכל הפואנטה של ממלא המקום לממלא המקום או לחבר הקבוע, זה בהסכמה של הסיעה הראשית.

אברהם מיכאלי: כל הפואנטה הזאת מייתרת את הדיון הזה.

זאב אלקין: לא.

אברהם מיכאלי: מה, לא?

זאב אלקין: לדוגמה סיעת ליכוד נתנה מילוי מקום לחבר כנסת מש"ס בוועדת חוקה.

זאב אלקין: אם לא נמצא חבר כנסת מהליכוד, וחבר הכנסת מש"ס נמצא בהצבעה חשובה בוועדה אחרת או נסע לחו"ל, סיעת ש"ס תוכל לשלוח נציג אחר במקומו.

דוד רותם: לא.

זאב אלקין: זה לפי מה שארבל כתבה, זאת המשמעות של ממלא מקום.

ארבל אסטרחן: כן, אבל זאת לא הצעה שלי.

זאב אלקין: זה מה שמונח כרגע.

זאב אלקין: לפי התיקון שאתם מבקשים, היחיד שיכול לבוא על מקומו של חבר כנסת מהליכוד ולהצביע זה אותו חבר כנסת מש"ס.

שלי יחימוביץ': אבל כך היה.

אברהם מיכאלי: או בהסכמה שלך.

זאב אלקין: לא.

זאב אלקין: אם אין תיקון הסכמה שלי לא תעזור.

דוד רותם: או מישהו מהסיעה הראשית.

זאב אלקין: מישהו מהסיעה הראשית זה ברור, הוא קודם לממלא מקום.

דוד רותם: גם אם מיניתי אותו על המכסה שלי והוא לא נמצא, מי שממלא את מקומו זה לא מישהו מסיעת הליכוד, אלא מישהו מסיעתו.

זאב אלקין: אתה טועה.

זאב אלקין: זה המצב היום, את זה אנחנו לא משנים.

דוד רותם: אני לא נותן מקום לסיעה אני נותן מקום לחבר.

זאב אלקין: אתה טועה, חבר הכנסת רותם.

זאב אלקין: התקנון שיש היום נותן עדיפות לנציג הסיעה המשנית שהכנסת אותו על המכסה שלך.

ארבל אסטרחן: זה 9א(ג)(2).

נסים זאב: יש לי הצעה נוספת:

נסים זאב: אם אפשר להוסיף עוד חבר מתוך הסיעה הזאת – ממלא של ממלא.

זאב אלקין: לא.

זאב אלקין: זה מצחיק.

נסים זאב: להגביל את זה.

זאב אלקין: לא, זה לא רציני.

נסים זאב: יותר מצחיק להפוך את זה לסיעתי, ולתת לממלא מקום מקדימה, ואני לא יודע מי מהחברים יבוא לוועדה.

זאב אלקין: עכשיו המקומות הם תמיד סיעתיים.

ארבל אסטרחן: זה מנוסח קצת מבלבל.

נסים זאב: הנוסח לא מבלבל.

נסים זאב: הנוסח לא משנה, העיקרון פה משנה.

דוד רותם: - - - חבר מסיעה מיוצגת.

דוד רותם: סיעה מיוצגת זה אני.

דוד רותם: "רשאי למלא מקום חבר ועדה חבר אותה סיעה" – חבר מסיעתו או מהסיעה המיוצגת.

ארבל אסטרחן: היום כאשר סיעה נותנת לסיעה אחרת חבר על חשבונה, ואותו חבר נעדר, מישהו מהסיעה שלו- -

דוד רותם: 9א(ג)(2) אומר בדיוק ההפך.

ארבל אסטרחן: "רשאי למלא את מקומו בוועדה חבר אחר מסיעתו".

ארבל אסטרחן: הסעיף הזה תמיד מבלבל, אבל תקרא שוב ותראה.

זאב אלקין: חבר הכנסת רותם, בתקופה הקצרה שבה כיהנתי כיושב ראש זמני של ועדת הכספים הזמנית נתקלתי בבעיה הזאת.

זאב אלקין: התייעצתי עם הייעוץ המשפטי של הכנסת, וזה המצב הנהוג כיום.

דוד רותם: ארבל, אז צריך לתקן את הסעיף הזה.

זאב אלקין: זה כרגע לא על סדר היום.

זאב אלקין: אם תרצה אתה יכול להציע תיקון כזה ונדון בו.

זאב אלקין: זה לא קשור ישירות לנושא שעל סדר היום.

דוד רותם: זה קשור ישירות כי זה יוצר מצב שמי שממלא את מקומו של ממלא המקום הוא חבר מהסיעה המיוצגת, ואם זה חבר קבוע אז מי שממלא את מקומו זה מסיעה אחרת.

דוד רותם: גם אז הוא ממלא מקום.

דוד רותם: אם אני אקבע ממלא מקום קבוע- -

זבולון אורלב: לא הבנתי שום דבר.

דוד רותם: אתם יוצרים מצב בעייתי.

ארבל אסטרחן: אני לא בטוחה שזה יוצר בעיה.

זאב אלקין: נכון לעכשיו זה לא יוצר בעיה במקביל לנוהג הקיים.

זאב אלקין: אני לא אומר שהנוהג הקיים הוא קדוש – אתה יכול לשנות תקנון ולהציע שינוי, אבל רק הסברתי מה קיים היום בתקנון.

זאב אלקין: חבר הכנסת מולה, בבקשה.

שלמה מולה: כל העניין הזה של ממלא מקום - - - בדרך כלל זה בהסכמים כאלה ואחרים בין סיעה גדולה או סיעה קטנה או להפך – לי אין שום בעיה עם זה, כך זה צריך להיות.

שלמה מולה: אם הסיעה ויתרה או הגיעה להסכמה עם הסיעה הקטנה יותר, שהכוח שלה יחזור אליה במסגרת ממלא מקום, זה בסופו של דבר זאת ההסכמה של שתי הסיעות.

שלמה מולה: לכן כל ההתפתלות הזאת עכשיו היא לא רלוונטית.

זאב אלקין: אבל מה לעשות, חבר הכנסת מולה, הכנסת עובדת לפי תקנון- -

שלמה מולה: לכן אני מתנגד לתוספת האחרונה.

זאב אלקין: אבל מה שאמרת כרגע תומך בתוספת האחרונה.

שלמה מולה: לא, ממש לא.

זאב אלקין: ממש כן.

זאב אלקין: אתה אמרת שאם סיעת מרצ לדוגמה, נתנה לסיעת קדימה ממלא מקום- -

שלמה מולה: נלך הפוך: סיעת קדימה- -

נסים זאב: הוא מדבר על ממלא מקום קבוע, והוא צודק.

זאב אלקין: אני מדבר על קבוע.

נסים זאב: קבוע גם אני מסכים.

נסים זאב: אם אני מעביר את המנדט שלי לסיעה אחרת מבחינתי ממלא המקום הוא הקבוע, והסיעה תחליט.

זאב אלקין: אבל אנחנו מדברים רק על ממלא מקום.

זאב אלקין: אני מביא לך דוגמה, ואני יודע למה אני מביא את הדוגמה הזאת:

זאב אלקין: סיעת מרצ נתנה ממלא מקום בוועדת כספים לחבר כנסת פלוני מקדימה, ואף חבר מסיעת מרצ לא נמצא, וסיעת קדימה רוצה לממש את זכותה כממלאת מקום.

זאב אלקין: כמו שזה רשום היום במקרה שהשם הספציפי שקדימה נתנה לא נמצא יוכל לבוא חבר הכנסת מולה ולהצביע- -

שלמה מולה: אין לי בעיה עם זה.

זאב אלקין: - - אם אנחנו מתקנים כפי שאתה מבקש, רק חבר כנסת ספציפי ששמו יינקב יהיה רשאי להצביע, ואם הוא לא נמצא אף חבר אחר מקדימה לא יוכל לבוא ולהצביע.

זאב אלקין: הניסוח כמו שהוא היום נותן אפשרות לחבר אחר מקדימה לבוא להצביע אם השם הספציפי לא נמצא.

זאב אלקין: עכשיו זה ברור?

שלי יחימוביץ': זה ברור מהתחלה.

זאב אלקין: חבר הכנסת מולה אמר משהו שתומך בעניין הזה, ואחר-כך הוא אמר שהוא מתנגד לנושא עצמו.

זאב אלקין: אני רוצה שחברי הכנסת יידעו מה הם מאשרים.

זאב אלקין: אני כאן, למען הסר כל ספק, האינטרסנט שהסיעות של ממלאי המקום יקבלו כמה שפחות כוח, כי אני הסיעה שנותנת, לא שמקבלת.

זאב אלקין: בינתיים מי שמדברים בזכות השינוי הם דווקא לרוב הסיעות שביקשו ממלאי מקום, ולכן אם חברי הכנסת מהאופוזיציה ומהקואליציה רוצים להמעיט עוד בכוחו של ממלא המקום ולעשות את זה רק שמי, אין לי בעיה.

זאב אלקין: אני בשמחה אתמוך בהצעה הזאת ואביא את זה להצבעה.

זאב אלקין: אני רק רוצה שאחר-כך לא יהיו טענות למה המעטנו מהכוחות של סיעות שמקבלות ממלאי מקום.

זאב אלקין: בבקשה, חבר הכנסת מיכאלי.

אברהם מיכאלי: אם נחזור לאותה הסכמה שרצינו להגיע אליה – אותו ממלא מקום שאני קורא לו "ממלא מקום שני"- -

זאב אלקין: לא שני.

אברהם מיכאלי: לא ממלא מקום קבוע.

אברהם מיכאלי: ממלא מקום קבוע נמצא במקומו בכבודו.

זאב אלקין: זה ממלא מקום קבוע בדיוק.

זאב אלקין: הניסוח הוא השם: "ממלא מקום קבוע מסיעה אחרת".

אברהם מיכאלי: אז אני קורא לו ממלא מקום שני כי לפעמים יש ממלא מקום קבוע אחר.

זאב אלקין: אין.

אברהם מיכאלי: תנו לי רגע להסביר את עצמי.

אברהם מיכאלי: פה אנחנו מדברים על ממלא מקום קבוע שמונה לממלא מקום קבוע מסיעה אחרת.

זאב אלקין: נכון.

אברהם מיכאלי: אז הוא ממלא מקום ראשון אצלי.

ציון פיניאן: במעמד שני.

אברהם מיכאלי: אדוני היושב ראש, הוא מונה כממלא מקום קבוע, וזכותו להצביע.

זאב אלקין: בהנחה שאף אחד מחברי סיעתך לא נמצא.

אברהם מיכאלי: בסדר, אבל אני מדבר כרגע על סיטואציה שבה ממלא מקום קבוע נכנס לתפקיד של ממלא מקום מסיעה ראשית.

אברהם מיכאלי: הרי כשדיברנו על הסכמות אמרנו שאם רוצים להניח שממלא המקום הנוסף הוא מסיעה אחרת, אז יכול להיווצר מצב אבסורדי שהוא צריך לקבל הסכמה של הסיעה- -

זאב אלקין: לא, הוא לא צריך לקבל שום הסכמה.

זאב אלקין: שוב, אני אבהיר את מה שכתוב פה: יש לסיעת ליכוד מקום בוועדת חוקה, ומאייש אותו חבר כנסת מהליכוד; סיעת ליכוד נתנה לסיעת ש"ס ממלא מקום קבוע בוועדת חוקה.

זאב אלקין: אם נמצא חבר כנסת מהליכוד שהוא חבר ועדה או כל חבר כנסת אחר, הוא מצביע ראשון.

זאב אלקין: אם לא נמצא אף חבר כנסת מהליכוד במשבצת הזאת מגיע התור לממלא המקום הקבוע מסיעת ש"ס.

זאב אלקין: לפי מה שרשום כרגע, סיעת ש"ס תוכל לשלוח להצבעה כל חבר כנסת, לאו דווקא מי שרשום כממלא מקום קבוע; חבר הכנסת הרשום הוא קודם, ואם הוא לא נמצא – חבר אחר מסיעתו יגיע, כמו בעניין מקום חבר בוועדה.

זאב אלקין: לפי התיקון שאתם מציעים, להשמיט את השלב הרביעי, רק חבר כנסת ששמו הוזכר כממלא קבוע מסיעת ש"ס יוכל להצביע במקום חבר כנסת מהליכוד.

זאב אלקין: אם הוא לא נמצא- -

אברהם מיכאלי: ואם לא, חוזרים אליך.

זאב אלקין: לא, לא חוזרים.

זאב אלקין: אין אף אחד, המקום מת.

אברהם מיכאלי: אדוני היושב ראש, אתה מתאר סיטואציה שנוחה לי, אבל אם אני אגיד לך שהליכוד נתנו את זכות ההצבעה למרצ- -

זאב אלקין: אין דבר כזה "זכות הצבעה".

אברהם מיכאלי: אני מדבר עכשיו על מצב של סיעה אחרת.

זבולון אורלב: מקום בוועדה.

אברהם מיכאלי: כן.

אברהם מיכאלי: אני בא לאותו ממלא מקום קבוע מטעם הליכוד, והוא מעביר את זה לחבר אחר שלו.

זבולון אורלב: תתחיל שוב את הדוגמה שלך.

אברהם מיכאלי: הליכוד לא מינו את ש"ס, כי ש"ס זה נוח לי- -

זבולון אורלב: הם מינו את הבית היהודי.

זבולון אורלב: נתנו לנו מקום בוועדת כספים- -

אברהם מיכאלי: לפי ההצעה המוצעת כרגע, זכותה של הבית היהודי להעביר את ממלא המקום שלו לחבר אחר מהבית היהודי- -

זבולון אורלב: נכון.

זבולון אורלב: הבית היהודי יוכל למנות ממלא מקום מהליכוד למקום שהליכוד נתן לבית היהודי- -

נסים זאב: אני חייב לצאת, ואני שני דברים: קודם כול, לא להצביע היום- -

זאב אלקין: לא, לא.

זאב אלקין: אני מתנגד לזה.

נסים זאב: שנית, אני מציע שני מסלולים: יהיה ממלא מקום קבוע ויהיה ממלא מקום זמני.

ארבל אסטרחן: כבר יש.

נסים זאב: אני אסביר את עצמי: כשסיעת הליכוד נותנת באופן קבוע חבר מסיעה אחרת אותה סיעה יכולה להחליט על כל אחד אחר שימלא את המקום.

זאב אלקין: נכון.

נסים זאב: אבל כשזה לא קבוע, אלא המסלול שאנחנו מדברים עליו עכשיו- -

זאב אלקין: לא, מה שאמרת כרגע זה מה שאנחנו מדברים.

נסים זאב: המסלול שאנחנו מונח בפנינו זה המשמעות שלסיעת הליכוד יש זכות בכורה, ולסיעה אחר-כך.

נסים זאב: השלב השלישי זה ממלא מקום.

זאב אלקין: נכון.

נסים זאב: נכון.

נסים זאב: אני אומר שיש פה שני מסלולים שונים וצריך ליצור אותם: ליצור מסלול כאשר סיעת הליכוד אומרת שיש ביניהם הסכם כלשהו, ולכן היא מוכנה לתת באופן קבוע ממלא מקום מסיעה אחרת הוא יהיה בעדיפות ראשונה.

נסים זאב: היו דברים מעולם.

נסים זאב: אז המנדט עובר לסיעה, והיא יכולה בעצמה להחליט מי ימלא את מקומה.

זאב אלקין: אתה מדבר על מנגנון שלא קיים ולא מופיע בהצעה הזאת.

נסים זאב: הוא לא קיים וצריך ליצור אותו.

נסים זאב: אז זה נותן פתרון- -

זאב אלקין: אני לא יודע למה צריך ליצור אותו.

זאב אלקין: אתה רשאי להציע תיקון כזה.

זאב אלקין: אני הבאתי לפה תיקון שהתחייבתי בפני סיעות שונות מהאופוזיציה והקואליציה, להביא.

זאב אלקין: בקשתך לא להצביע היום אינה מקובלת עליי.

זאב אלקין: מדובר על בקשה של סיעות אחרות; אנחנו דחינו את זה כבר בשבוע, לפי בקשת הסיעות, כדי לעשות שיעורי בית ולגבש את עמדתן.

זאב אלקין: אני מוכן להביא להצבעה מה שמנוסח כרגע.

זאב אלקין: יעבור – מצוין, לא יעבור – לא יעבור.

זאב אלקין: אני זה שצריך לתת את המקומות האלה.

רוחמה אברהם-בלילא: כולל התוספת הרביעית?

זאב אלקין: כל האפשרויות פתוחות.

נסים זאב: למה זה דחוף?

נסים זאב: מה בוער?

זאב אלקין: אני יכול להביא את הניסוח שיש עכשיו ולהצביע.

זאב אלקין: אגב, כל מי שירצה להגיש הסתייגות לניסוח שיש עכשיו רשאי להעלות במליאה הסתייגות, ואז זה יחזור לוועדה.

זאב אלקין: לכן מבחינה זאת אם הסיעות רוצות לעשות עוד חשיבה על הניסוח שיש עכשיו ולשמור את הזכות - -

רוחמה אברהם-בלילא: שכולל את התוספת הרביעית?

זאב אלקין: כן, אני מציע להביא את הניסוח שכולל כי זה מה שהבטחתי לסיעות.

זאב אלקין: דווקא נציגי הסיעות האלה מערערים עכשיו על הכוח שהובטח.

רוחמה אברהם-בלילא: אבל נציגי הסיעות נמצאים פה, אני לא מבינה.

זאב אלקין: אני יודע, לכן אני מקשיב להם, ואם הם רוצים להוריד את הפן הרביעי, אין לי בעיה להוריד את הפן הרביעי.

שלמה מולה: אני רוצה לשאול שאלת הבהרה- -

שלי יחימוביץ': אדוני היושב ראש, אתה שם לב שאני מחכה לזכות הדיבור?

זאב אלקין: תכף.

זאב אלקין: חבר הכנסת מולה מדבר, ואז את.

שלמה מולה: מה קורה אם סיעה מסוימת נותנת על אותו מקום, ממלא מקום מהסיעה הראשית שלה או עוד ממלא מקום מהסיעה המשנית שלה?

זאב אלקין: אי אפשר לתת על מקום אחד שני ממלאי מקום קבועים.

זאב אלקין: אפשר לתת ממלא מקום קבוע אחד.

זאב אלקין: אני שוב אתן את הדוגמה שנתתי: סיעת הליכוד וסיעת ש"ס בוועדת חוקה.

זאב אלקין: סיעת הליכוד נתנה לסיעת ש"ס ממלא מקום קבוע בוועדת חוקה – מה המשמעות של זה?

זאב אלקין: לפי הניסוח כיום, הראשונים שמצביעים הם חברי סיעת הליכוד- -

שלי יחימוביץ': הבנו את זה, באמת.

זאב אלקין: אבל יש אנשים ששואלים שוב, זאת זכותם.

זאב אלקין: אני חייב לענות.

שלי יחימוביץ': אתה חוזר על אותו הסבר כל הזמן.

זאב אלקין: מה לעשות – אם שואלים אותי על מה שכבר הסברתי פעם אני אסביר שוב, מה אני אעשה?

זאב אלקין: להגיד שאני לא אסביר?

זאב אלקין: זכותו של חבר כנסת לבקש הסבר ולהבין בדיוק מה קורה כאן לפני שהוא מצביע.

זאב אלקין: תפקידי לעזור לו להבהיר את התמונה.

זאב אלקין: אם לא נמצא אף אחד מסיעת הליכוד זכות ההצבעה עוברת לממלא המקום הקבוע מסיעת ש"ס.

זאב אלקין: לפי מה שכתוב כרגע, אם ממלא המקום הקבוע של ש"ס, כל חבר אחר מש"ס יכול לבוא להצביע.

זאב אלקין: לפי התיקון שהעליתם כאפשרות, זה יעצור באותו חבר כנסת מש"ס שמוזכר שמית אם הוא לא נמצא.

זאב אלקין: במקרה כזה, אף אחד לא מצביע, והמקום נשרף.

רוחמה אברהם-בלילא: בסדר גמור.

רוחמה אברהם-בלילא: בעקבות מה שאתה מציע תהיה סיעה משנית נוספת שאחרי שגמרת את כל ש"ס, עוברים אליה.

זאב אלקין: לא, לא.

זאב אלקין: התיקון הזה לא נותן את זה.

זאב אלקין: אין לי בעיה להביא לכאן להצבעה רק שלוש קומות ולא ארבע קומות.

שלי יחימוביץ': אז בואו נעשה את זה.

שלמה מולה: נכון, שלוש קומות ולא ארבע קומות.

קריאות: - - -

שלי יחימוביץ': אם מדברים על שלוש קומות, אז בסדר.

אברהם מיכאלי: האופציה שתיארת לגבי הסיעה שלי נוחה לי, אין לי בעיה.

אברהם מיכאלי: העניין הוא שכל הסיכום הזה בנוי על הסכמות של הסיעה הראשית.

אברהם מיכאלי: האם אני כסיעה אחרת צריך לקבל הסכמות של סיעה אחרת?

זאב אלקין: איזו סיעה אחרת?

זאב אלקין: יש רק שתי סיעות, אין שלוש.

אברהם מיכאלי: כן, אני אומר, יש סיעת אם ויש סיעה של ממלא מקום קבוע; אני רוצה להכניס סיעה שלישית להצבעה- -

זאב אלקין: אין סיעה שלישית.

זאב אלקין: זה לא מה שמובא.

רוחמה אברהם-בלילא: אסור לך לעשות את זה.

זאב אלקין: נניח שלסיעת ש"ס אין מקום בוועדת חוקה ולסיעת הליכוד יש, וסיעת הליכוד לא מוכנה לתת לסיעת ש"ס מקום של חבר ועדה על מכסה שלה, אלא מוכנה לתת ממלא מקום – במצב כזה אם נמצאים חברי כנסת מהליכוד, סיעת ש"ס לא יכולה להצביע מכיוון שהיא רק ממלאת מקום; אם לא נמצאים חברי כנסת מהליכוד, מכל סיבה שהיא, אז ממלא המקום שלך מצביע – זה במקרה של שלוש קומות.

זאב אלקין: אם זה ארבע קומות במקום ממלא מקום שלך תוכל להביא כל חבר כנסת מסיעתך.

זאב אלקין: אין סיעה שלישית.

אברהם מיכאלי: זאת שאלת ההבהרה שלי.

זאב אלקין: אין סיעה שלישית, זה רק שתי סיעות.

זאב אלקין: נכון לעכשיו אני אביא להצבעה מצב של שלוש קומות.

ארבל אסטרחן: סדר הדברים ברור, ואם כך, בסעיף ג' שמופיע בעמוד הראשון למטה, יימחקו המילים בסוף: "ובהיעדרו חבר אחר מסיעתו של ממלא המקום".

שלי יחימוביץ': בדיוק.

ארבל אסטרחן: אני רוצה להבהיר פה עוד כמה דברים.

ארבל אסטרחן: לפי התקנון היום, ממלא מקום קבוע לא יכול לכהן חבר ועדת משנה או ועדה משותפת ולא יכול לנהל ישיבות של הוועדה או של ועדת המשנה או המשותפת.

ארבל אסטרחן: זה מה שקיים היום.

ארבל אסטרחן: הבהרות נוספות: האם רוצים שמלכתחילה ממלא המקום הקבוע ייבחר שמית מול חבר?

ארבל אסטרחן: האם יגידו שכבר כנסת פלוני – ממלא מקומו הוא אלמוני; או שיגידו שממלא מקום של חברי סיעת הליכוד יהיה ממלא מקום שמי?

זבולון אורלב: ממלא מקום של סיעה.

זבולון אורלב: זה הכול סיעתי.

ארבל אסטרחן: לא משנה מי מהליכוד נעדר.

זאב אלקין: בניסוח של היום זה לא משנה כי אם נמצא מישהו אחר מהליכוד ויש מקום, הוא ממילא קודם.

זבולון אורלב: השיטה הנוהגת היום היא סיעתית.

ארבל אסטרחן: בעניין ועדת חוץ וביטחון כבר היום כתוב שההוראות על ממלאי מקום זמניים לא חלות בחוץ וביטחון.

זבולון אורלב: כל הבקשה שלנו הייתה שגם בחוץ וביטחון ניתן יהיה למלא מקום קבוע מסיעה אחרת.

זאב אלקין: ברור, זה אפשרי.

ארבל אסטרחן: בהחלט.

ארבל אסטרחן: אז העניין שיכול לבוא כל אחד מסיעתו של חבר כנסת לא יתקיים.

זבולון אורלב: הצעת התקנון מסדירה גם את חוץ וביטחון.

זאב אלקין: נכון.

זבולון אורלב: קודם אמרתם לי שזה אי אפשר.

ארבל אסטרחן: אני אראה אם אני אצטרך להבהיר בנוסח, ולכן אני אגיד מה הכוונה.

ארבל אסטרחן: בחוץ וביטחון יכול להיות חבר וממלא מקום מסיעה אחרת; אם נעדר החבר, זה המקום של ממלא המקום.

יריב לוין: שתי קומות בלבד, בקיצור.

ארבל אסטרחן: נכון.

ארבל אסטרחן: יש פה גם תיקון לסעיף 9 שהוא תיקון טכני במהותו.

ארבל אסטרחן: הוא לא קשור לממלאי מקום קבועים.

ארבל אסטרחן: היום כאשר לסיעה יש חבר קבוע, והיא רוצה להחליפו בכל עת הסיעה מודיעה ליושב ראש ועדת הכנסת, והוא מודיע על זה בכנסת.

ארבל אסטרחן: בתקנון זה מנוסח: "נתפנה מקומו של חבר ועדה"- -

שלי יחימוביץ': את רוצה להוסיף גם הדחה.

ארבל אסטרחן: נכון.

שלי יחימוביץ': למה?

ארבל אסטרחן: כי זה קיים בפועל.

שלי יחימוביץ': אז מה?

שלמה מולה: אנחנו לא רוצים.

שלי יחימוביץ': גם אם זה קיים בפועל, למה להוסיף?

ארבל אסטרחן: כי אין ספק שזה קיים.

שלי יחימוביץ': אם אין ספק, אז למה- - -

שלמה מולה: ממש לא להכניס שום הדחה, שום כלום.

שלמה מולה: מה פתאום.

שלי יחימוביץ': בשביל מה להוסיף?

רוחמה אברהם-בלילא: זה מאפשר לקבע את זה כשזה כתוב.

שלי יחימוביץ': נכון.

ארבל אסטרחן: זה ירד, אבל אני אבהיר שעמדתנו היא שסיעה יכולה בכל עת להחליף.

זאב אלקין: הסטטוס קוו הנהוג בכנסת הוא שיושב ראש סיעה רשאי תמיד - -

שלי יחימוביץ': למה להוסיף את המילים האלה?

זאב אלקין: כי היועצת המשפטית חשבה להבהיר את זה.

ארבל אסטרחן: אם לא רוצים, לא חייבים.

שלי יחימוביץ': אני לא אחלוק על זה כשזה יקרה, אבל בשביל מה לקבע את זה?

זאב אלקין: עדיף שמה שנהוג יהיה ברור גם מתוך הכתוב.

שלמה מולה: לא, לא.

שלמה מולה: דברים נהוגים לא כותבים.

שלי יחימוביץ': זה מיותר.

זאב אלקין: זה מה שנהוג כיום.

זאב אלקין: הייעוץ המשפטי אומר שניסוח לא מוצלח, ואם כבר נוגעים בסעיפים האלה כדאי להבהיר.

שלי יחימוביץ': הייעוץ המשפטי, כשמו כן הוא, אף על פי שבמקרה הזה אני מאוד מכבדת את ארבל.

זאב אלקין: זה הוקלט, מה שאמרת.

שלי יחימוביץ': אני מאוד מכבדת ומעריכה את ארבל, אבל זה ייעוץ משפטי, וכשמו כן הוא.

זאב אלקין: לכן הוא הביא לנו את זה.

שלמה מולה: לכן אנחנו מבקשים כרגע לא לקבל את דעתה של ארבל, גם כשאנחנו מכבדים אותה.

זאב אלקין: אני חושב שזה לא נכון.

רוברט אילטוב: אני רוצה בנוגע לוועדת חוץ וביטחון.

רוברט אילטוב: יש שם יותר ממלאי מקום מחברים- -

זאב אלקין: לא, אין שם יותר מחברים.

רוברט אילטוב: אז שניים פחות, לא משנה.

רוברט אילטוב: השאלה היא האם הם יושבים באותן ישיבות ביחד?

זאב אלקין: בוודאי.

ארבל אסטרחן: לשבת הם יכולים.

זאב אלקין: משמעות של ממלא מקום קבוע בוועדת חוץ וביטחון זה זכות כניסה.

רוברט אילטוב: כמעט ועדה כפולה.

שלי יחימוביץ': התשובה היא כן.

זאב אלקין: זה דווקא לא קשור לתיקון הזה.

רוברט אילטוב: בוועדות משנה יכולים להיות רק חברים קבועים, נכון?

זאב אלקין: כן.

זאב אלקין: אבל יושב ראש ועדת משנה תמיד רשאי לזמן כמו יושב ראש ועדה.

זאב אלקין: יש לו החלטות שלו, אבל יכולים להיות חברים קבועים.

ארבל אסטרחן: מי יכול להחליט על החלפת ממלא המקום הקבוע?

קריאה: יושב ראש סיעה.

ארבל אסטרחן: איזו סיעה?

קריאות: הסיעה הראשית.

יריב לוין: להודיע על ההחלפה צריך להודיע זה שמונה.

זבולון אורלב: האם ממלא המקום הקבוע, דינו חבר ועדה לצורך זימונו לישיבות?

זבולון אורלב: כלומר, עכשיו מנגנון של ועדה צריך לקחת בחשבון שיש עוד אנשים שצריך ליידע אותם?

ארבל אסטרחן: הנוהג הוא שמזמינים גם את ממלאי המקום הקבועים.

זבולון אורלב: חשוב שזה יהיה כתוב בפרוטוקול כדי שכשזה יעבור לתקנון יינתן תדרוך למנהלות הוועדות.

זאב אלקין: כך הם נוהגים בוועדות.

זבולון אורלב: אני מכיר הרבה ועדות שלא יודעות מה זה ממלא מקום קבוע, כי לא היה ולא יודעים.

רוחמה אברהם-בלילא: אם יש סיטואציה שחבר קבוע בוועדה נעדר ולא מוצאים את ממלא המקום מהסיעה, ופונים לסיעה האחרת ומוצאים את ממלא המקום הקבוע השמי; תוך כדי הדיון עצמו לפני ההצבעה או תוך כדי ההצבעה מגיע החבר הקבוע של הוועדה – מה קורה?

ארבל אסטרחן: הוא גובר על כולם.

שלי יחימוביץ': יש עוד סוגיה שלא ליבנו, ואין עליה הסכמה פה: אני רוצה שנקבל החלטה, ברשותך, על התוספת של ל"נתפנה" שהציעה היועצת המשפטית.

שלי יחימוביץ': אני מתנגדת לתוספת הזאת.

שלמה מולה: גם אנחנו.

זאב אלקין: מי אמר שלא מעלים את זה?

זאב אלקין: אתם אמרתם שאתם מתנגדים, זאת זכותכם, וזכותי להעביר את זה להצבעה.

שלי יחימוביץ': כן.

זאב אלקין: כשיש נוהג בכנסת, והייעוץ המשפטי אומר שכדי שהנוהג הזה יהיה ברור לחלוטין מהכתוב, ראוי שוועדת הכנסת תיתן גיבוי לייעוץ המשפטי.

רוחמה אברהם-בלילא: בדרך הזאת תביאו לעוד עשרות שינויים בתקנון.

רוחמה אברהם-בלילא: זה לא היה המצב מראש, זה לא היה על סדר היום.

זאב אלקין: זה היה על סדר היום, זה הופץ מראש, וזה היה בשבוע שעבר.

זאב אלקין: ביקשתם להמתין שבוע, כיבדתי את הבקשה.

רוחמה אברהם-בלילא: זה היה בשבוע שעבר?

זאב אלקין: כן.

זאב אלקין: כיבדתי את הבקשה ונתתי שבוע.

זאב אלקין: לא הייתי חייב, היה לי גם רוב לפני שבוע.

זאב אלקין: כיבדתי את בקשתה של חברת הכנסת יחימוביץ לשנות את מה שהבאנו כדי לפתור בעיה ספציפית שקיימת בסיעה מסוימת ולא לשם כך נועד מנגנון של ממלא מקום, ולכן זה שונה.

רוחמה אברהם-בלילא: אני מאוד מעריכה שדחית את כל הנושא בשבוע.

רוחמה אברהם-בלילא: יחד עם זה חשוב שאם התחלנו את הוועדה ברגל ימין, בהסכמות, לדעתי, זה לא עניין כל-כך קריטי שיובא לשינוי בתקנון.

רוחמה אברהם-בלילא: שמעת כאן את מרבית החברים- -

זאב אלקין: את מרבית החברים לא שמעתי.

זאב אלקין: שמעתי שסיעת קדימה מתנגדת ושמעתי שחברת הכנסת יחימוביץ מתנגדת.

רוחמה אברהם-בלילא: גם סיעת ש"ס.

זאב אלקין: אני אהיה לארג' - אני אחלק את זה לשתי הצבעות – תהיה הצבעה נפרדת על העניין של ממלא המקום והצבעה נפרדת על הבקשה של הייעוץ המשפטי לתקן את הסעיף.

זאב אלקין: חברים יכריעו.

זאב אלקין: האמיני לי, גם הסעיף הזה הוא לא בנשמתי, לא נוגע אליי, אבל אני רוצה לתת גיבוי לייעוץ המשפטי.

זאב אלקין: ארבל תקריא את הניסוח של ממלא המקום.

ארבל אסטרחן: בסעיף 9ב מוצעים תיקונים לשלושה סעיפים קטנים: בסעיף קטן (א) מוצע למחוק את המילה "מסיעתם", ומוצע שיחולו הוראות סעיף 9 כולו, שזה הסעיף שמאפשר לסיעה למנות ממלא מקום על חשבון סיעה אחרת; סעיף קטן (ב) שמוסף יהיה כך: – זה בעניין שאמרנו שמי שיכול להחליף את ממלא המקום הקבוע זאת תמיד הסיעה שזה המקום שלה.

ארבל אסטרחן: הסעיף המרכזי אומר כך: זה המצב היום כשחבר וממלא המקום הם מאותה סיעה.

ארבל אסטרחן: החידוש: הוספתי כאן את המילים "או מסיעה מיוצגת".

ארבל אסטרחן: וכן אין כאן הקומה הרביעית – "בהיעדרו".

שלי יחימוביץ': בסדר גמור.

זאב אלקין: יש עוד שאלות?

זאב אלקין: אין.

זאב אלקין: אני מביא להצבעה את עניין ממלא המקום הקבוע כפי שהוקרא כרגע: מי בעד?

זאב אלקין: רוב; מי נגד?

זאב אלקין: אין; מי נמנע?

זאב אלקין: אין.

זאב אלקין: הסעיף אושר.

זאב אלקין: העניין השני – בקשת הייעוץ המשפטי להבהיר את סעיף 9 עם התוספת שרשומה בפניכם.

זאב אלקין: כאן אין שינוי שנרשם, אז אני מביא את זה להצבעה.

אברהם מיכאלי: איפה כתוב על הדחה?

ארבל אסטרחן: "החליטה סיעה על שינוי נציג מטעמה – שבכל עת סיעה יכולה להחליף נציג.

ארבל אסטרחן: זה מוסף באדום.

שלי יחימוביץ': - - -

זאב אלקין: אני מביא את זה להצבעה: מי בעד הניסוח הזה?

זאב אלקין: אין נגד – רוב; אין נמנעים.

זאב אלקין: התיקון לא התקבל.

זאב אלקין: תודה רבה, הישיבה נעולה.